Paikallisen pelastusjohtajan mukaan sillalla oli turmahetkellä 30-35 autoa ja kolme kuorma-autoa.

A10-moottoritien silta on romahtanut Italian Genovan länsiosassa teollisuusalueella.

Pääosa sillasta romahti noin 45 metriä tietason alapuolella kulkevien raiteidne päälle.

Sillalla on ollut turmahetkellä noin 30-35 ajoneuvoa.

Poliisi epäilee rakenteiden heikkouden olleen onnettomuuden syynä.

Onnettomuudessa kuolleita on tiettävästi jo 35. Ainakin 13 on loukkaantunut. Myös kateissa olevia on kymmenkunta.

Osa artikkelin sisällöstä ei ole välttämättä saavutettavissa esimerkiksi ruudunlukuohjelmalla.

Morandin silta havainnekuvassa. Yle Uutisgrafiikka

Pelastusviranomaisten mukaan silta romahti pääosin sen alla kulkeville raiteille. Autoja ja kuorma-autoja on pudonnut romahdusjätteen sekaan, he sanovat.

Italian pelastusviranomaisten julkaisema kuva Genovassa romahtaneesta moottoritiesillasta. Vigili del Fuoco, CC 3.0

Italialaiselle uutiskanavalle puhuneen palomiehen mukaan sillalla oli noin parikymmentä ajoneuvoa, kun se romahti. Silta sijaitsee teollisuusalueella Genovan länsiosassa.

Italiassa lähellä Genovaa on romahtanut moottoritiesilta.

Poliisi epäilee, että romahduksen syynä on rakenteellinen heikkous.

Morandin silta vihittiin käyttöön vuonna 1967 ja sitä remontoitiin toissa vuonna. Silta on hieman yli kilometrin pitkä ja sen pilarit yltävät korkeimmillaan 90 metriin. Tie on 45 metrin korkeudessa.

Yle Uutisgrafiikka/Google

Silta yhdistää Ranskaan johtavan A10-valtatien ja pohjoiseen kohti Milanoa johtavan A7-valtatien.

Siltaromahdukset vaativat Italiassa kuolonuhreja myös viime ja toissa vuonna. (siirryt toiseen palveluun) Viime vuonna kaksi ihmistä kuoli, kun valtatie A14:n silta romahti Castelfidardon kaupungin lähellä. Siltaa oltiin parhaillaan remontoimassa ja viranomaisia arvosteltiin siitä, ettei sitä ollut suljettu liikenteeltä.

Toissa vuonna yksi ihminen kuoli siltaromahduksessa Milanon ja Leccon välisellä tiellä. Viranomaisia syytettiin siitä, että he viivyttelivät sillan sulkemisessa, vaikka siinä oli havaittu halkeamia.

Voit katsoa Ylen erikoislähetyksen siltaturmasta täältä.

Lähteet: AFP, Reuters, Yle Uutiset, STT